Kunnanhallitus	21.04.2008	101 §	

Oikeusministeriö	
Oikeushallinto-osasto	
PL 25	
00023 VALTIONEUVOSTO	

Lausuntona Vihdin kunnanhallituksen päätös tiedoksi.
Ote tarkastamattomasta pöytäkirjasta.
PÖYTÄKIRJANOTE	

149 / 016 / 2008		

Lausuntopyyntönne 26.3.2008 OM/8/31/2007

KÄRÄJÄOIKEUSVERKOSTON KEHITTÄMINEN

Oikeusministeriö on 3.3.2008 tehnyt käräjäoikeusverkoston kehittämisestä linjauksen, jota hallinnon ja aluekehityksen ministeriryhmä 13.3.2008 alustavasti päätti puoltaa. Linjauksen mukaan maahan perustetaan nykyisten 54:n käräjäoikeuden sijasta 27 lähinnä maakuntapohjaista käräjäoikeutta. Oikeusministeriö esittää käräjäoikeustyöryhmän ehdotuksesta poiketen, että Lohjan ja Raaseporin käräjäoikeudet yhdistetään Raaseporin ja tai Länsi-Uudenmaan käräjäoikeudeksi siten, että yhdistetyssä käräjäoikeudessa on pääkanslia Tammisaaressa ja sivukanslia Lohjalla. Lisäksi käräjäoikeudessa olisi istuntopaikka Kirkkonummella. Oikeusministeriö pyytää kirjeellään 26.3.2008 lausuntoa esityksestään 15.4.2008 mennessä.

Oheismateriaali i:
Oikeusministeriön lausuntopyyntö 26.3.2008
Lohjan käräjäoikeuden kirje 3.4.2008 kuulemismenettelystä
Lohjan käräjäoikeuden lausunto 7.4.2008

Valmistelija:
Aira Elolampi

Ehdotus 	Kunnanjohtaja:
Kunnanhallitus antaa oikeusministeriön esityksestä 13.3.2008 käräjäoikeuden tuomiopiireiksi seuraavan lausunnon:

Käräjäoikeuden päätoimipisteen tulee sijaita siten, että 
- se on kuntien ja niiden asukkaiden kannalta helposti tavoitettavissa
- sillä on asianmukaiset toimitilat
- ja että se on rekrytoinnin kannalta houkutteleva. 

Lohja sijaitsee käytännöllisesti katsoen alueen maantieteellisessä keskipisteessä ja suurimmassa osassa alueen kuntia Lohjan tavoitettavuus on parempi kuin Tammisaaren. Väestön painopisteen kannalta Tammisaari sijaitsee alueen etelälaidalla, jonne sen pohjoisosista ei ole lainkaan luonnollista asiointitarvetta. 

Käräjäoikeuksien tuomiopiirin väestönkasvu näyttää myös tulevaisuudessakin painottuvan Kirkkonummelle, Lohjalle ja Vihtiin. Lohjan-Vihdin talousalue on varsin vahva ja voimakkaasti kehittyvä. Raaseporin käräjäoikeuden tuomiopiirissä ei ole samanlaista yhtenäistä vahvaa talousaluetta. Käräjäoikeuden päätoimipaikan tulee olla siellä, minne alueen kehitys painottuu. 

Käräjäoikeuksien toiminnan tehostaminen ei toteudu, mikäli Lohjan ja Raaseporin hallinto yhdistetään, mutta yksiköt jatkavat toimintaansa lähes entisellään. Jatkossa toimintoja todennäköisesti keskitetään entistä enemmän yhteen pisteeseen. Tämän toimintayksikön tulee olla hyvien liikenneyhteyksien päässä lähellä väestön painopistettä.

Lohjan käräjäoikeuden oikeustalo on valmistunut vuonna 2002. Sen kanssa samassa rakennuskompleksissa sijaitsee saman omistajan monilta osin samaa yhteistä tekniikkaa käyttävä kihlakunnanviraston talo, joka on maanalaisella käytävällä yhdistetty oikeustaloon. Talo tarjoaa hyvät puitteet käräjäoikeuden päätoimipisteelle.

Vihdin kunta katsoo, että tulevaisuutta ajatellen käräjäoikeuden päätoimipaikan tulee sijaita Lohjalla, jossa käräjäoikeus pystyy parhaiten palvelemaan kehittyvän alueen väestön ja talouselämän tarpeita.

Päätös	Kunnanhallitus:
Kunnanhallitus hyväksyi kunnanjohtajan ehdotuksen yksimielisesti.

Pöytäkirjan otteen oikeaksi todistaa Vihdissä 22.4.2008

Harri Lipasti
pöytäkirjanpitäjä

Yhteystiedot	Hallintokeskus
	Hallinto
	Asemantie 30, PL 13
	03101 Nummela
	Puhelin: (09) 224 221
	Faksi:  (09) 2242 3625
	Sähköposti: kunnanvirasto@vihti.fi